מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
26 דצמבר 2021
קול קורא 31/12.2021 : להקמת רשימת גופים למתן שירותי הטסה וקרקע למשלחות היוצאות מבתי ספר לפולין במשלחות מוסדיות עצמאיות
הבהרה 1
1. להלן התשובות לשאלות 
	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	4.1.11
	6
	נבקש להבהרת הסעיף. לא ברור לנו.
בנוסף, היכן זה סעיף 4.37 במרכז המאגר ?
	גוף מזמין רשאי לפעול ישירות מול זכיינים שיאושרו בקול קורא זה ולבקש  תמחור נפרד, הצעות מחיר וכו' בכפוף למגבלות והנחיות בקול הקורא.
לחילופין רשאי גוף מזמין לעשות שימוש במכרז המשרדי  וקבלן המשרדי על פי שיקול דעתם ורצונם.
ההפנייה הינה לסעיף 4.37 במכרז הנ"ל מס' 32/12.2021 שפרסם משרד החינוך להקמת מאגר ספקים לסוכני נסיעות לצורך מתן שירותי הטסה וקרקע לפולין

	2. 
	4.1.11
	6
	האם יכול להיות ספק שזכה במכרז המאגר 
	ספק שזכה במכרז המאגר חייב מלכתחילה להיות מורשה ורשום בקול קורא ולכן גם יכול לתת שירות למשלחות עצמאיות /מוסדיות 

	3. 
	4.22.3
	22
	"על הקבלן לפנות תחילה אל חברת הביטוח על מנת לגבות עלויות במקרה כזה" – פוליסת הביטוח הינה אישית ושמית לכל משתתף במסע ולא על שם הקבלן. משכך רק המבוטח יכול לפנות בתביעה לחברת הביטוח ורק הוא באופן אישי יהיה זכאי להחזר כספי במידה ותתבעתו תתקבל ע"י חברת הביטוח. לכן הקבלן איננו יכול לפנות/לתבוע בשם המבוטח. יש לתקן ניסוח של סעיף זה.
	הסעיף יתוקן כך שיירשם שהקבלן יסייע להורי התלמיד בהגשת תביעה לחברת הביטוח במקרה בו מדובר באירוע המכוסה על פי פוליסת נסיעות לחו"ל.

	4. 
	כללי
	כללי
	נבקש לקבל מידע לגבי הסכום/ המחיר המקסימלי לכל משתתף במסע
	המחיר המקסימלי בקול קורא לא נקבע על ידי המשרד, אלא יקבע בין הגוף המזמין לקבלן.


	5. 
	4.9.11
	13
	יש להבהיר כי משתתפים במסע כוללים גם משתתף מבוגרים, כולל גם המדריך. 
	משתתפים הינם מטעם ובחסות הגוף המזמין, מדריך הינו עובד מטעם הקבלן. 

	6. 
	4.25.7

7.3.3
	25

33
	המדריך אינו אחראי לביצוע מלא של תהליך ההכנה אלא רק ל-10 שעות שבתחום אחריותו. יש לעדכן את הניסוח.
	יתוקן - 
המדריך הישראלי יהיה אחראי לביצוע מלוא 10 שעות ההכנה שנדרש לקיים במסגרת תהליך ההכנה לקראת המסע וההדרכה במהלכו.
יובהר, כי שעות ההכנה הן 60 דקות נטו, לא יקוזזו שעות, ולא תשולם תמורה בעבור "אובדן זמן" כדוגמת הכנות עצמאיות ,שיחות טלפון  וכו'. 

	7. 
	4.25.15 

7.3.3 י"ג
	25

34
	יש להגדיר מהו הפיצוי עבור יציאה בטיסת ערב.  ההמלצה תשלום נוסף עבור חצי יום הדרכה
	תנאי ההתקשרות יקבעו בין הגוף המזמין לקבלן.
מערכת היחסים בין קבלן לעובדיו, הינה חיצונית להליך.

	8. 
	7.3.3 ט
	34
	מבקשים להוסיף כי ההחלטה על הגעה למפגשי ההכנה באופן עצמאי או בתחבורה ציבורית הינה של המדריך בלבד.
	תנאי ההתקשרות יקבעו בין הגוף המזמין לקבלן.
מערכת היחסים בין קבלן לעובדיו, הינה חיצונית להליך.

	9. 
	7.3.3 י
	34
	בקול קורא אין הגדרות לשכר הדרכה כפי שמופיעות במכרז מס' 32/12.2021. יש להפנות לשכר שנקבע במסגרת המכרז ובנוסף להדגיש כי לעניין המדריכים מובהר שהתנאים המצויינים במכרז הינם התנאים המינימליים המחייבים וכי כל מדריך יוכל לנהל מו"מ עם הספק על תנאי שכרו.
	מערכת היחסים בין קבלן לעובדיו, הינה חיצונית להליך.

	10. 
	9.5.א
	38
	יש להרחיב את הכיסוי לנושא קורונה גם למדריכים ולבעלי תפקיד אחרים במסע (מוגדר רק לתלמידים ובמשלחות משרדיות).
	במידה והקבלן מעוניין בכך יוסיף את האמור להלן לגבי עובדיו:
פוליסות נסיעות לחו"ל תכלול הרחבת קורונה לרבות קיצור או ביטול נסיעה עקב קורונה, מימון שהות משתתף שחלה בחו"ל לרבות מלווה ככל ונדרש, עד להחלמתו והמשך טיפול בארץ

	11. 
	9.5
	38
	מבקשים להוסיף למכרז, בנושא ביטוח נסיעות בחו"ל, כיסוי ביטוחי מלא (אובדן, גניבה ונזק) לאמצעי ההדרכה (טלפון נייד, אמצעי השמעה ומחשב לוח/מחשב נייד) שאותם לוקח המדריך.
	סעיף הביטוח כולל כיסוי ל- מטען אישי.
הספק רשאי לבטח את כל הציוד שהוא שולח עם אנשי הצוות שלו

	12. 
	כללי
	כללי
	נדרש להגדיר את מנגנון הפיצוי עבור מדריך שנותר בפולין עקב המצאותו חיובי בבדיקת קורונה או עקב בידוד שהוטל עליו או על קבוצתו.
	מערכת היחסים בין קבלן לעובדיו, הינה חיצונית להליך.

	13. 
	4.2.1
	7
	ישנה הפניה ל"חוזר המנכ"ל המסוים". לאיזה חוזר מנכ"ל מדובר? אנא צרפו הפניה 
	https://apps.education.gov.il/mankal/horaa.aspx?siduri=258
חוזר מנכל משלחות הנוער לפולין 2019 

	14. 
	4.6.6
	9
	מבוקש לבטל את ההוראה לפיה מרבית הטיסות יצאו בימים ג' ו- ד'. מדובר בהפליה של משלחות מוסדיות שאין לה צידוק. מה גם שמניסיון העבר, משלחות משרדיות אינן ממלאות בהכרח את מכסת האוטובוסים השבועית. כמו כן – מרבית המוסדות מעדיפים להתחיל את המסע בימי ב' ולסיימו ביום א' בערב. כל פורמט אחר הוא בגדר פשרה פדגוגית הפוגעת באיכות המסע בעיקר לקראת סופו. 
	הבקשה נדחית.
על המשלחות המעוניינות לצאת ביום ב', לבקש  לצאת באמצעות מכרז המאגר של המשרד ולהיות שותפים בפעילות ובטקסים הממלכתיים. 
מבלי להתחייב לכך, היה ויישארו אוטובוסים פנויים ביום ב' יאפשר המטה למעוניינים לעשות בהם שימוש שלא באמצעות המשלחות המשרדיות על בסיס "אוטובוס פנוי ".

	15. 
	4.6.16
	10
	היכן מפורטים הקריטריונים לאישור חברות תעופה
	כל חברה שמאושרת ע"י משרד התחבורה לטוס לארץ רשאית לתת שירות.

	16. 
	4.6.17
	10
	מדובר בסנקציה קיצונית ביחס למקרה בודד. יש לפעול בהתאם לטבלת הקנסות במקרה של חריגה ולא שלילה מלאה של הזכות להוציא משלחות. יש לבטל את הסעיף.
	הבקשה נדחית.
המציעים מופנים להוראות סעיף 4.2.8 לקול הקורא.

	17. 
	4.8.3
	13
	שכרו של איש בטחון ישראלי במקום פולני צריך לציין שמשולם על ידי המעסיק (לא הקבלן)
	בטבלה הרלוונטית לסעיף זה בעמודה של השכר ירשם עבור קב"ט ישראלי" שכר ישולם ע"י המשרד"

	18. 
	4.9.1
	13
	האחריות להגשת התוכנית היא של המזמין (גם בפרקטיקה התוכנית נקבעת על ידי בית הספר ולא על ידי הקבלן) ראה סעיף 4.9.6 ו- 4.9.16 לקול קורא. הקבלן מספק שירותים למזמין בהתאם לתוכנית שהמזמין קובע ולפיכך – ככל שיש איחור בדיווח של המזמין למשרד (מטה פולין) הרי שעל מטה פולין לקנוס את המזמין ולא את הקבלן. רק  במקרה ובו הקבלן לא סיפק פרטים שבאחריותו למזמין וכתוצאה מכך התעכב הדיווח, אזי רשאי המזמין – במסגרת ההתנהלות שלו מול הקבלן, לדרוש את הפיצוי ששילם (אם שילם) למטה פולין.
	הבקשה נדחית.


	19. 
	4.9.2
	13
	יש להותיר את מועד פריסת התשלומים למו"מ בין הקבלן לבין המזמין. 100 ימים לפני מועד היציאה אינם מספיקים בכל מקרה. בטווח של 3 חודשים (ולעתים אף יותר) לפני מועד היציאה, קבלן השירות נדרש לשלם מקדמות ולהתחייב קלפי ספקי שירות בארץ ובחו"ל. המועד הנכון לתחילת גביית דמי הרצינות והתחלת התשלומים צריך להיות לכל הפחות 6-8 חודשים לפני מועד היציאה. לאור האמור לעיל יש להוסיף בתחילת הפסקה: "לכל הפחות..."
	ניתן לקבוע המועד במו"מ בין הגוף המזמין לקבלן ובלבד שהמועד לא ירד מ-100 ימים ממועד היציאה.


	20. 
	4.9.8
	14
	יש להגביל את מספר המפגשים שעל חשבון הקבלן ל- 2 מפגשים בלבד. 
	הבקשה נדחית.


	21. 
	4.10.13
	16
	יש להפוך את הסעיף להמלצה. בפועל, יש אילוצים ושינויים שהמלון אחראי להם ואין אפשרות להיענות באופן מוחלט לדרישה זו. 
	הבקשה נדחית.
בהתאם להוראות הקול הקורא, שינוי ניתן בהסכמת מנהל משלחת. 

	22. 
	4.14.3
	18
	לאור העובדה שמשלחת מקסימאלית היא בת 4 אוטובוסים, יש להפחית את הדרישה מ 30 אוטובוסים ל 10 אוטובוסים (על הדרישה להיות מידתית). 
	הבקשה נדחית.

	23. 
	4.21.2
	22
	יש לקבוע את דמי ההרשמה ל: "לא פחות מ 400 ₪" 
	הבקשה נדחית.


	24. 
	4.21.3
	22
	יש לחדד שהתשלומים יגבו על ידי המזמין מכלל המשתתפים וישולמו לקבלן באופן מרוכז בהתאם לפריסה שתקבע בין הצדדים. 
	הבקשה נדחית.
ראה גם סעיף 4.20.1.

	25. 
	4.22.3
	22
	הקבלן לא יכול לפנות לחברת הביטוח היות והוא לא המבוטח. רק המבוטח (או הוריו במקרה של קטין) יכולים לפנות לחברת הביטוח עקב אירוע ביטוחי. לפיכך, יש לתקן את הסעיף כך שהמבוטח יוכל לפנות לחברת הביטוח על מנת לקבל פיצוי (ככל שמגיע לו) בגין ההוצאות שנגרמו לו עקב חזרתו המוקדמת ארצה.
	ראו מענה לשאלה 3 לעיל.

	26. 
	4.24.3
	24
	עלות הטסה ושירותי קרקע לצוות תגבור מהארץ צריך להיות ממומן על ידי המשרד באופן ישיר ולא באמצעות הקבלן. לחלופין – המימון צריך להיות בהתאם לעלות בפועל. אין סיבה שהקבלן יפסיד (או ירוויח) מהטסת אנשי צוות לתגבור בעת חירום.
	המימון בכל מקרה יהיה ע"ח המשרד ראה סעיף 4.24.3 . 
 

	27. 
	4.26.4
	27
	יש להחליף את המילה "ימצא" במילים "נקבע בפסק דין חלוט" 
	הבקשה נדחית.

	28. 
	9.1(ב)
	37
	יש להפחית את סכום הביטוח ל 1 מיליון ₪
	הבקשה נדחית. 

	29. 
	9.2(ו)
	37
	יש להפחית את סכום הביטוח ל 5 מיליון ₪ 
	הבקשה נדחית 

	30. 
	כללי
	כללי
	יש להוסיף הוראה לפיה במשלחות בהן תלמידי חינוך מיוחד, ניתן להוסיף מחנך מלווה על כל 5 תלמידים המוגדרים ע"י האגף לחינוך מיוחד, מותנה באישור כתוב מהמפקחת הארצית הממונה. מימון המלווה הנוסף יבוצע על ידי המשרד בהגדרת סייעת ובאמצעות מנגנון המלגות.

	יתווסף :
 במשלחות בהן תלמידי חינוך מיוחד, המוגדרים ע"י האגף לחינוך מיוחד. 
מנהל בית הספר יכול לבקש לבחון ולהוסיף מחנך מלווה, מימון המלווה הנוסף היה ויאושר יבוצע על ידי המשרד תחת הגדרת סייעת ובאמצעות מנגנון המלגות. הדבר מותנה באישור כתוב מהמפקחת הארצית הממונה. מחיר השתתפות מכסימלי  יהיה בגובה עלות לתלמיד במשלחת משרדית 


	31. 
	כללי
	כללי
	לאור העיכוב, מה קורה לגבי עונת החורף 2022-                                                                    פברואר-מרץ-אפריל

	מרגע מתן אישור לקבלנים, רשאים בתי הספר לפעול מול הקבלנים, לחתום על חוזים ולפעול להוצאת המשלחת בכפוף להוראות.

	32. 
	2.4
	3
	מבוקש להוסיף כי לפני החלטה על פסילה או ביטול זכיה יתקיים שימוע בו יוכל המציע / הזוכה להעלות את טענותיו בנוגע לכוונת הפסילה או הביטול
	המשרד יפעל במקרה זה בהתאם להחלטת ועדת המכרזים.
אין שינוי בהוראות הקול הקורא

	33. 
	4.1.11
	6
	לא ברור מה הכוונה
	ראו מענה לשאלה 1 לעיל.
בהתאם ללשון הסעיף, גוף מזמין יהיה רשאי לעשות שימוש במכרז המאגר המשרדי לצורך הוצאת משלחות ולא להתקשר בעצמו עם קבלן, והכל בהתאם להוראות הסעיף והוראות מכרז המאגר.

	34. 
	4.3.3
	7
	בשנת 2022, שיבוץ המשלחות לפולין יתבצע על פי הקצאת אוטובוסים, באמצעות המחוזות – השיטה השתנתה? האם ניתן לדעת מראש מה ההקצאות למחוזות ולבתי הספר?
	ברמת העיקרון אם לא יהיו משברים והגבלות מקיץ 2022 רשאי יהיה בית הספר להזמין את כמות האוטובוסים הדרושה לו ללא הגבלה .
השיבוץ יתבצע במחוזות באמצעות  המערכת הממוחשבת,  כ 20 אוטובוסים ישובצו בכל יום כ 60 בשבוע  על פני כ25-30 שבועות  באופן שוויוני והוגן ככל הניתן (בחלוקה ארצית ומחוזית).


	35. 
	4.3.4
	8
	משלחת עצמאית תכלול לכל הפחות 70 תלמידים רשומים  - אין התייחסות לירידה במס' המשלמים סמוך ליציאה (חובת תשלום הפרשים) נבקש לקבוע כי במקרה של ירידה ממספר המשלמים המינימלי יהיה פיצוי של בית הספר
	 הבקשה נדחית. הדבר נתון למו"מ בין הגוף המזמין לקבלן.

	36. 
	4.4.1
	8
	משך השהות – האם הקבלן מחוייב להגיש הצעה לשתי החלופות או רק לאחת מהן?
	הקבלן לא מחוייב.

	37. 
	4.4.3
	8
	לאיזה מחיר מקסימלי הכוונה ומה הרלוונטיות של המחיר המקסימאלי לסעיף זה?
	המחיר הסופי יקבע ביו הקבלן לגוף המזמין.
יש להתעלם מן האמירה - וזאת ללא כל חריגה מהמחיר המכסימלי למשתתף..."  

	38. 
	4.5.4
	8
	נכון לתאריך כתיבת מכרז זה, השיבוץ הינו לפי הקצאת אוטובוסים (ולא טיסות), בפריסה סדורה במרחבים וורשה -קרקוב / קטוביץ ולהפך. המשרד שומר לעצמו את הזכות לקבוע שיבוץ בדרך אחרת – האם יהיה מתאם בין מס' הטיסות לאוטובוסים? במידה ולא, יוביל לבקשות להטסת מס' רב של מטוסים שלא ניתן לביצוע.
	המשרד לא יתערב בטיסות.
בראייה שנתית המטה יאפשר הוצאת  כ 60 אוטובוסים בשבוע  כ 20 ליום ,בכפוף לביקוש של בתי הספר .

	39. 
	4.6.6 (ג')
	9
	מרבית מהמראות מהארץ יהיו בימי ג' או ד' בכפוף להחלטת מטה פולין  - האם השיטה השתנתה ולא יהיו המראות בשני וחמישי? על מנת לפזר את כמות הטיסות? במידה ולא, יוביל לבקשות להטסת מס' רב של מטוסים שלא ניתן לביצוע
	בימי שני מרבית האוטובוסים יוקצו למשלחות משרדיות לכשיפתח תהליך הרישום, אוטובוסים עודפים יועברו לשימוש הכלל.
היה והאוטובוסים בימי ב', ג', ד' במיפוי  שנתי ימוצו, תבחן הגדלת הקצאת האוטובוסים  מול הגורמים הרלוונטים.  

	40. 
	4.6.11
	10
	אין לפצל את המשלחת למספר מטוסים אלא באישור מראש של מטה פולין במשרד – הנושא גרר המון בעיות בעבר מעצם מס' הכסאות המוגבל במטוסים, נבקש לקבוע כי לאפשר הקלה באישור בהתאם לשיבוץ המשלחות.
	המשרד מעוניין לאפשר יציאה לכל המשלחות בכל היקף  ולכן בקשות חריגות בכפוף לצורך יבחנו אל מול הביטחון.  

	41. 
	4.6.16
	10
	באחריות הקבלן לספק למזמין טיסה בכל חברת תעופה שיבחר (העומדת בקריטריונים) – מה הקריטריונים? והאם כל חברות התעופה בעולם מאושרות?
	כל חברה שמאושרת ע"י משרד התחבורה להטיס נוסעים לארץ (רשאי אגף הבטחון לבחון לעת לעת את הנושא ) 

	42. 
	4.7 (ה').
	10
	איסוף דמי רישום מהתלמידים והעברתו לקבלן עד 100 יום לפני – נבקש לקבוע כי בתיאום עם בית הספר ניתן יהיה להתחיל את איסוף דמי הרישום מוקדם יותר בכדי לאפשר פריסת תשלומים נרחבת ?
	ראו מענה לשאלה 19 לעיל.

	43. 
	4.7 (ז').
	11
	טיפול במלגות הגשת רשימת הבקשות למטה פולין עד 61 יום לפני היציאה – נבקש לקבוע כי התשובה על המלגות תינתן לא יאוחר מ 35 יום לפני המסע על מנת לא להיכנס לדמי ביטול כרטיסי טיסה
	הבקשה נדחית. .

כתוב עד 61 יום ,תשובה תוחזר למנהל תוך כשבוע כך שייוותרו מעל 35 יום.

	44. 
	4.8.1 (ח')
	12
	1 מנהלן נציג קבלן (עדיף ישראלי) המלווה את המשלחת – האם הנציג ישראלי חייב להיות צמוד? או מספיק נציג מרחבי? 
	הדבר נתון למו"מ בין הגוף המזמין לקבלן.

	45. 
	4.8.1.(ו')
	12
	במשלחות של 2 אוטובוסים הדרישה המינימלית הינה למע"ר בכל אוטובוס – נבקש לקבוע כי המע"ר הינו חלק מסגל בית הספר היוצא למסע ולא באחריות הקבלן.
	הבקשה נדחית. 

	46. 
	4.8.3
	12
	האם המימון של הטיסות ושירותי הקרקע של המחנכים והמדריכים על ידי המשרד בוטל?
	כפי שנכתב: 2 מחנכים מלווים ,מדריך ומאבטח פולני לאוטובוס כלולים במחיר לתלמיד והינם במימון  הקבלן. 

	47. 
	4.8.3
	12
	האם המימון של הטסת איש הרפואה על ידי המשרד בוטל?
	כפי שנכתב: במשלחת של 3-4  אוטובוסים, איש רפואה  1 ,טיסה ושירותי קרקע כלולים במחיר לתלמיד והינם במימון הקבלן 

	48. 
	4.9.19
	15
	האם נציג ההורים יכול לחתום?
	הבקשה נדחית.

	49. 
	4/10/3
	15
	ככל שישנו תלמיד או מורה שבשל מצבם הבריאותי נדרש להם חדר מונגש בבית המלון,  על הקבלן לדאוג לחדר מונגש למשך כל זמן השהייה בבית המלון – במרבית בתי המלון החדרים המונגשים ממוקמים בקומות התחתונות (קומת קרקע או קומה ראשונה) וזאת בניגוד להנחייה בסעיף 4.10.9, עמ' 16
	מניסיוננו לא כך הדבר,  במקרה של מגבלה  נקודתית  יש להגיש בקשה הנושא יבדק ע"י אנשי השטח ובהתאם ינתן הפתרון.  

	50. 
	4.10.13
	16
	כל קבוצה (יחידת אוטובוס) תשהה באותה הקומה במלון עם המחנכים המלווים את הקבוצה לא ניתן להתחייב להלין את כל האוטובוס באותה הקומה ובודאי לא לדעת זאת מראש ולכן נבקש לקבוע כי יש לשאוף להלין כל אוטובוס באותה הקומה
	הבקשה נדחית.  היה ויתעורר קושי הדבר ניתן לשינוי בתיאום עם מנהל המשלחת.

	51. 
	4.11.1
	16
	על הגוף המזמין בתיאום עם הקבלן, לספק למשתתפים שומרי השבת, לינת לילה במקום לינה שונה מיתר חברי המשלחת, ואשר לנה בו משלחת אחרת – - נבקש לקבוע כי תהיה שקיפות של המידע על מנת שבתי הספר יוכלו לפנות לתיאום להעברת התלמידים שומרי השבת
	מנהלי משלחות יקבלו את המידע בהתאם לצורך

	52. 
	4.13.2 (א, ב)
	17
	יחידת טלפון סלולארי חכם לכל אוטובוס. פתוח לשיחות פנים ואינטרנט לפחות – נבקש לקבוע כי תתאפשר חלוקת סים מקומי עם חיבור לאינטרנט ושיחות מקומיות כחלופה לטלפון חכם.
	הדבר נתון למו"מ בין הגוף המזמין לקבלן. 
עם זאת מובהר, כי לא ניתן לוותר על הדרישה לטלפון חכם ועל יתר הדרישות כאמור בקול הקורא בהקשר זה. 

	53. 
	4.15.5
	19
	במשלחות של 2 אוטובוסים, באחריות המנהלן לספק מד חום ומד לחץ דם דיגיטלי למהלך המסע – נבקש לקבוע כי להעביר לאחריות המזמין כחלק מתיק מע"ר שבו הוא מחוייב.
	הבקשה נדחית. (תיק מע"ר בית ספרי בכפוף לחוזר מנכל לא נדרש בציוד הנ"ל )


	54. 
	4.18.2
	20
	לא ברור, נא לחדד את ההבדלים בין שתי האופציות.
	הנוסח יוותר ללא שינוי. מדיניות גביית התשלומים נתונה להסכמה שתתקבל  בין הגוף המזמין לקבלן.

	55. 
	4.19.3
	21
	הסכומים שיאושרו (מלגה אישית או סבסוד), יקוזזו מעלות המסע לתלמיד מלכתחילה – נבקש לקבוע כי שהכספים יועברו לקבלן ישירות ממשרד החינוך
	הבקשה נדחית. משנת 2022 אין מנגנון בעבור זה .
 הכספים היה וינתנו יועברו באמצעות הרשות או ביה"ס.


	56. 
	4.19.3
	21
	הסכומים שיאושרו (מלגה אישית או סבסוד), יקוזזו מעלות המסע לתלמיד מלכתחילה – נבקש לקבוע כי שכספי הרשות המקומית לא יקוזזו אלא לאחר התחייבות הרשות
	הבקשה נדחית. .

	57. 
	4.19.4
	21
	התשלום לקבלן בגין טופס 200 יעשה באמצעות הגוף המזמין / באופן ישיר (בכפוף להחלטת המשרד).  בגין ההפחתה בתשלום בעקבות הזכאות של התלמיד (מילגה אישית או סבסוד) התשלום יועבר בהתאמה לרשימת הטסים רק לאחר החזרה לארץ – נבקש לקבוע כי יש לחייב גבייה של עלות המסע במידה ותלמיד הזכאי למלגה יבטל את נסיעתו ללא סיבה סמוך למועד המסע.
	הדבר נתון למו"מ בין הקבלן לגוף המזמין.

	58. 
	4.26.3
	26
	חריגה בסכום ההתקשרות עם מסגרת חינוכית לעומת המחיר שאושר במכרז – להבנתנו לא אושר מחיר במסגרת הקול קורא ולכן לא ניתן לדבר על חריגה ממנו
	טעות סופר. יש להתעלם מהפסקה "... לעומת המחיר שאושר במכרז ..".


	59. 
	4.26.3
	26
	אי עמידה בלוח הזמנים של התוכנית היומית – מרבית האיחורים אינם קשורים דווקא לקבלן אלא להתנהלות בתי הספר והעניין משפיע גם על לוחות הזמנים של האוטובוסים והאתרים לכן נבקש לקבוע כי לבטל סעיף זה
	הבקשה נדחית. 
 הכוונה לבעלי המקצוע מטעם הקבלן 
ולכן מצוינות הדוגמאות : התייצבות מאוחרת של נהג , תקלת אוטובוס וכו'.  

	60. 
	4.26.3
	26
	האירועים לגביהם תישקל הטלת פיצוי מוסכם על ידי הגוף המזמין אי עמידה בלוח הזמנים של שעת המראה כמוגדר במכרז  - לא ניתן להטיל על הקבלן אחריות ותשלום פיצוי אם חברת התעופה מחליטה הרגע האחרון לדחות את שעת הטיסה, כך גם לגבי דחית מועד ההמראה מחמת כח עליון
	ההחלטה האם להטיל פיצוי היה בשיקול דעת. 

	61. 
	4.26.3
	26
	נבקש לקבוע כי לא תינתן עדיפות לקבלן המטפל במשלחות משרדיות על פני משלחות המוסדיות 
	דרישה זו מופיעה במכרז המאגר ובכל מקרה, אין כוונה לכפל פיצוי. 
אשר על כן, העמודה "אי מתן עדיפות ע"י הקבלן המטפל במשלחות משרדיות על פני משלחות המוסדיות" תמחק.
עם זאת מובהר, כי לא תינתן עדיפות מלבד יציאה סדורה של כל המשלחות המשרדיות ביום ב' עקב היקף האוטובוסים שנדרש ביחד עם הפעילויות השונות .



	62. 
	7.3.3. (ט')
	34
	הקבלן ישלם למדריך בגין הוצאות נסיעה בפועל (דלק, כביש אגרה וחניה) או הוצאות נסיעה בתחבורה ציבורית עבור כל יום מפגש ולראש צוות הדרכה החזר נסיעות עד 5 מפגשים בפועל. – נבקש לקבוע כי תשלום עבור מפגשי הכנה כולל הנסיעות יהיו עד שני מפגשים.
	הדבר נתון למו"מ בין הגוף המזמין לקבלן.

	63. 
	10.3
	41
	בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד. על גבי התקליטור יש לכתוב את שם המציע ושם המכרז – האם ניתן להגיש על גבי  3 התקנים ניידים (disk on key)?
	כן. 

	64. 
	14.10
	43
	הקבלן מתחייב לספק את השרות או הטובין בכל עת, לרבות בשעת חרום, שביתה  - שביתה של מי? צד ג'?
	אין שינוי בסעיף


	65. 
	4.2.2


	7
	מתי באיזה שלב יש לקבל אישור ?
	לאחר שהקבלן יבחר ע"י הגוף המזמין, על הגוף המזמין לאשרר במערכת את הזכיין בתיק המשלחת. 


	66. 
	4.2.4


	7
	הכול ללא תמורה נוספת ? ואם הבעיה נוצרה בעקבות מחדל של הקבוצה ?
	הדבר נתון למו"מ בין הגוף המזמין לקבלן.

	67. 
	4.6.9


	10
	על איזה מחיר מקסימלי  שהוגדר מדובר ,הרי במכרז זה אין הגדרת מחיר מקסימלי ? 
	טעות סופר. יש להתעלם מהפסקה "וזאת ללא חריגה מהמחיר המקסימלי שהוגדר"


	68. 
	4.8.3


	13
	בטבלה בעמוד 12  כתוב כי עלות איש בטחון כולה היא עלות המשרד . באותה טבלה בעמוד 13 כתוב כי אם איש הביטחון הוא ישראלי עלות שרותי הקרקע היא על הקבלן. 

שורה לאחר מכן כתוב כי איש בטחון פולני , עלותו על הקבלן . 

מה נכון ? הטבלה מבולבלת ולא מובנת . 
	איש בטחון פולני - רק שירותי הקרקע ע"ח הקבלן. איש בטחון ישראלי שמחליף פולני - רק עלות הטיסה על המשרד .
איש בטחון ישראלי שלא במקום פולני - עלות מלאה על המשרד.


	69. 
	4.9.8
	14
	אנא הבהירו מה המשמעות של            " לאפשר " 
	לוודא כמעסיק שהמדריך מטעמו ייתן את מלוא השעות (10 ) בכל מקום בארץ ובזמנים שיתואמו . 

	70. 
	4.9.6.


	14
	האם תכנית המסע אינה נושא פדגוגי והוא מונחה ע"י המוסד המזמין ? 
	כן.
לפיכך הקבלן נדרש להעמיד מלונות ואתרים באזורים ובלוחות זמנים שיבקש מנהל המשלחת וראש צוות ההדרכה על מנת לממש את התוכנית הפדגוגית ולא להפך. 


	71. 
	4.10.1


	15
	רשימת בתי המלון הנמצאת בידנו אינו מעודכנת כבר שנים . יש בה בתי מלון שסגורים למעלה מעשר שנים . המשרד מוסיף מידי פעם רשימה של מלונות ו\או גורע אחרים .

הרשימה היום היא " מעשה טלאים " .

אנא ספקו רשימה בה יש את כל העדכונים והסירו את הלא רלוונטים .
	הרשימה מעודכנת  ל-2019 והוזנה במהלך השנים ע"י קבלנים בלבד. 
קבלן שייבחר יוכל להעביר בקשות עדכון בהתאם לנוהל והבקשה תבדק ע"י הבטחון. 


	72. 
	4.10.7


	16
	בתי מלון אינם דורשים אלא שמות בלבד. אנו עובדים בפולין כבר חצי שנה ואי אפשר להיכנס עתה לאושביץ ללא רשימה שמית ומספר דרכון אותו יש להציג בעת הכניסה.
	היות ודברים משתנים מזמן לזמן, נפעל בהתאם להנחיות הנדרשות בפולין. 

	73. 
	4.10.13


	16
	זו דרישה לא סבירה שאף מלון לא יסכים לעמוד בה. שכן , אף מלון לא ישאיר חצי קומה ריקה , והאפשרות כי יחידת אוטובוס תמלא רק חלק מקומה או קומה וחצי , תמיד קיימת. .   
	בד"כ אין בעיה ובד"כ כל המשלחת משובצת באותה קומה.
היה ויתעורר קושי, הדבר ניתן לשינוי בתיאום עם מנהל המשלחת. 

	74. 
	4.11.1


	16
	כשמדובר במשלחת דתית , הדבר ברור.

מה הנוהל כאשר במשלחת שאינה דתית יש בודדים שומרי שבת ? 
	 היה ונדרש, ניתן להלין את התלמיד ומורה מלווה במשלחת אחרת הממוקמת בקרבה למסלול ולמחרת המשלחת עוברת דרך המלון ומשם מתחיל הסיור הרגיל. 


	75. 
	4.14.7


	18
	מה זה צמודים ? הרי ידוע כי למרבית בתי המלון אין חניית אוטובוסים . בעיקר במרכזי הערים.  
	הנהג ישן במלון והאוטובוס בהתאם לחניה הקרובה ביותר. מקומות החניה במלונות המאושרים  מוסדרים  וידועים מראש לבטחון והנחיות ימסרו בהתאם .

	76. 
	4.18.11


	21
	סעיף לא רלוונטי ולא מציאותי. לשאוף לתחבורה ציבורית מתי ?

ב02:00 לפנות בוקר בעת יציאת המשלחת לשדה או ב 0430 בעת חזרתה ? 
	נוסח הסעיף ישאר ללא שינוי.
ניתן לשקול לעשות שימוש ברכבת ישראל.


	77. 
	4.23.3


	24
	אנא הבהירו . לדוגמא : ארוחה כשרה על פי המפרט שמשרד החינוך נתן עולה כ 65 זלוטי ואם זו ארוחת שבת , אף יותר .האם משרד החינוך \ ממשלת ישראל דורשת מאתנו בעת חרום לממן את עלות ההפרש הן של המזון והן של כל דרישות אחרות ?


	בעת חירום לא תינתן ארוחת שבת גם אם האירוע יתרחש בערב שבת. 
הקבלן יידרש לשנע ולספק את  האוכל שמלכתחילה מחויב לתת לתלמידים, ראו סעיף 2.42.2 ט'.
בכל מקרה ניתן לפנות למטה לצורך קבלת סיוע והכוונה.
  

	78. 
	4.26.3


	27
	יש בתי ספר שמבקשים SIM ולא רוצים לקבל טלפון נוסף.
	הדבר נתון למו"מ בין הגוף המזמין לקבלן. 

בכל מקרה נדרש להיות טלפון חכם לצורך שימוש בוואטסאפ והעברת תמונות

	79. 
	8.1


	36
	נא להוסיף בבקשה : 

הקבלן יהיה אחראי באחריות מלאה ומוחלטת לכל נזק או אובדן מכל סוג, שהוא אחראי להם, על פי כל דין, שייגרמו כתוצאה ממעשה או ממחדל של הקבלן, עובדיו, שליחיו או מי  מטעמו ובגין כל פיצוי ותביעה כספית, אשר יגרמו ע"י עובדיו ו/או שלוחיו ו/או מי מטעמו במסגרת מתן השירותים על ידו.

	הבקשה נדחית.


	80. 
	8.6
	36
	מבקשים לשנות להוסיף :

חויבה מדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם, ובלבד שהתקיימו במצטבר התנאים שלהלן: (א) החיוב נקבע בפסק-דין סופי שאין עליו עוד ערעור; (ב) המדינה הודיעה לקבלן, בהזדמנות הראשונה, על קבלתה של כל תביעה או דרישת תשלום, כאמור, אפשרה לקבלן להתגונן מפניה באופן סביר, שיתפה עם הקבלן פעולה, באופן סביר, על מנת לאפשר את הגנתו ולא נקטה כל מעשה (או מחדל) שיש בהם כדי לשבש את הגנת הקבלן; (ג) אין מדובר בחיוב אשר המדינה נטלה על עצמה במסגרת הסדר פשרה, שלא ניתנה לגביו הסכמת הקבלן, בכתב ומראש.

	הבקשה נדחית.


	81. 
	מעל הטבלה 4.26.3
	כללי
	כתוב : האירועים לגביהם תשקל הטלת פיצוי מוסכם על ידי הגוף המזמין וב  4.26 כתוב המשרד, מה נכון ?
	אכן טעות סופר יתוקן :
במקום "הגוף המזמין "צריך להיות "המשרד" 




בכבוד רב,


אורנה מיטמיגר
                           
מנהלת אגף רכש מכרזים והתקשרויות
